tomron87/hebrew-wikipedia-sentences-corpus huggingface dataset:
GCompris הוא תוכנה חופשית בקוד פתוח והגרסה הנוכחית מופצת בכפוף לדרישות רישיון AGPL 3.0. GCompris היה חלק מפרויקט GNU.
השם GCompris הוא משחק מילים בצרפתית.
הגייתו זהה להגיית המילה "הבנתי" בצרפתית (J'ai compris, זֶ'ה קוֹמפְּרי), והוא כולל בתחילתו את האות G, שאופיינית למיזמי תוכנה שונים של פרויקט GNU.
GCompris זמין עבור לינוקס, BSD, macOS, Windows ואנדרואיד.
בעוד הגרסאות עבור Microsoft Windows ו־macOS בהתחלה הופצו עם מספר פעילויות מוגבל והיה צורך לשלם מחיר סמלי לפתיחת כל הפעילויות, מאז פברואר 2020 הגרסה המלאה חופשית לחלוטין עבור כל הפלטפורמות.
נכון למועד הכתיבה, GCompris כולל מעל 130 משחקים, הנקראים "פעילויות".
למידת השימוש במחשב: המקלדת, העכבר, מחוות שונות עם העכבר
חשבון: טבלת זיכרון, מנִיית המספרים, טבלה בהזנה כפולה
מדעים: מנעול התעלה, מחזור המים, איך עובדת הצוללת, סימולציות חשמליות
גאוגרפיה: מיקום המדינה על המפה
משחקים: שחמט, משחק הזיכרון, ארבע בשורה, מנקלה, סודוקו
שונות: למידת השעות ביום, פאזלים של ציורים מפורסמים, שרטוט וקטורי, יצירת אנימציות מצוירות
הגרסה הראשונה של GCompris נוצרה בשנת 2000 על ידי בּרונו קוּדוֹן, מהנדס תוכנה צרפתי.
עוד מהגרסה הראשונה, GCompris הופץ באינטרנט בתור תכנה חופשית בכפוף לתנאי הרישיון הציבורי הכללי של GNU.
המניע מאחורי הפיתוח היה הרצון לספק תכנה חינוכית למערכת ההפעלה לינוקס.
מאז, התוכנה עברה שיפור מתמשך, הן בגרפיקה והן במספר הפעילויות, הודות לעזרה של מפתחים וגרפיקאים רבים שהצטרפו למיזם במשך השנים.
ל־GCompris שני ענפים, שמשניהם הושקו גרסאות.
הענף הראשון והוותיק יותר, שהוא הענף שהשתמש ב־GTK+, שמכיל 140 פעילויות, נחשב כעת לענף הגרסאות הישנות, מכיוון שאינו בפיתוח.
הגרסה האחרונה שהשתמשה ב־GTK+ היא גרסה 15.10, שהושקה ב־18 באוקטובר 2015.
הענף החדש של Gcompris משוכתב לחלוטין בשפת התכנות Qt Quick.
פיתוח הגרסה הנוכחית נעשה בשפות התכנות JavaScript, QML ו־.
GA DE900 היא סדרת קטרי דיזל חשמלי בעל 4 סרנים (Bo'Bo'), המיוצר בספרד, על ידי חברת Meinfesa (היום Stadler Rail Valencia).
הסדרה GA DE900 פותחה מסדרת הקטרים RENFE Class 311 שפותחה על ידי חברות MTM, Ateinsa ו-Babcock & Wilcox.
40 קטרים מדגם SBB Am841 יוצרו עבור חברת הרכבות הפדרלית השווייצרית בשנת 1994.
3 קטרים יוצרו עבור רכבת ישראל בשנת 1997. לדגם זה מנוע עם הספק של 1,250 כוח סוס.
סופקו תחת השם אלסטום (Alstom) וקיבלו מספרים 261, 262 ו-263.
קטר מס' 263 נגרט, קטר מס' 261 מוצג בפתח תקווה וקטר 262 שוחזר ומוצג במוזיאון רכבת ישראל.
2 קטרים יוצרו עבור GEO RAILMEX ממקסיקו בשנת 1997.
הרכבת הלאומית המצרית הזמינו 30 קטרים דומים מסוג GA-DE 900 AC בשנת 2000.
GB News (בתרגום חופשי: חדשות בריטיניה הגדולה) היא ערוץ חדשות טלוויזיה ורדיו בריטי.
הערוץ זמין ברוב שירותי הטלוויזיה בבריטניה.
הערוץ הושק ביוני 2021 בלונדון, והוא בעל אוריינטציה ימנית.
בין משתתפי התוכניות בערוץ נמנים נייג'ל פרג', איימון הולמס, מייקל פורטילו, ג'ייקוב ריס-מוג' וקמילה טומיני.
הערוץ בבעלות חברה האחזקות All Perspectives Ltd, הממוקמת בלונדון.
נכון לחודש אוגוסט 2022 כל הערוץ היה בשליטת שלושה בעלי מניות משמעותיים, שכולם עובדים עבור חברת ההשקעות של כריסטופר צ'נדלר, ליגאטום, המבוססת בדובאי.
מנכ"ל GB News הוא אנג'לוס פרנגופולוס, שהיה בעבר מנהל של Sky News Australia.
העיתונאי אנדרו ניל עזב את ה-BBC בשנת 2020 כדי להצטרף לערוץ, אך עזב לאחר שבועיים.
נכון לשנת 2025, הערוץ הוא בעל אחוזי הצפייה הנמוכים ביותר בבריטניה, והוגשו לגביו מספר תלונות לרשות התקשורת הבריטית.
GEDCOM (ראשי תיבות של: Genealogical Data Communication) הוא תקן קובץ טקסט לאחסון ולהעברה של נתונים גנאלוגיים בין תוכנות ומאגרים.
התקן פותח ב־1984 על ידי מחלקת הגנאלוגיה של כנסיית ישוע המשיח של קדושי אחרית הימים (LDS) ומאז הפך לסטנדרט הדה פקטו בתחום הגנאלוגיה הממוחשבת.
GEDCOM מאפשר ייבוא וייצוא של עצי משפחה בין מערכות שונות, שיתוף נתונים בין חוקרים, וארכוב ארוך טווח של מידע גנאלוגי.
רוב התוכנות והאתרים הגנאלוגיים תומכים בפורמט זה.
קובץ GEDCOM הוא קובץ טקסט היררכי.
כל שורה מורכבת ממספר רמה, תגית, וערך.
מזהים בין רשומתיים מסומנים ב־@ משני הצדדים.
0 @I1@ INDI מגדיר רשומת אדם חדשה (ID).
שם משפחה נהוג לכתוב בין לוכסנים.
2 DATE תאריך לאירוע ברמה מעליו.
OBJE - אובייקט מדיה מצורף.
REPO - מאגר המחזיק במקורות.
אירועים: BIRT (לידה), DEAT (פטירה), MARR (נישואין), DIV (גירושין), EVEN (אירוע כללי).
קשרים: HUSB, WIFE, CHIL, FAMC (משפחה כילד), FAMS (משפחה כבן זוג).
פרטים נוספים: OCCU (עיסוק), NATU (התאזרחות), IMMI (הגירה), RESI (מגורים).
התקן מאפשר לתוכנות להוסיף תגיות מותאמות שמתחילות בקו תחתון (_).
דוגמאות: _UID למזהה פנימי, _EMAIL לדוא"ל, _DNA למידע גנטי לא רשמי.
תוכנות שאינן מכירות בתגיות אלה רשאיות להתעלם מהן.
תאימות בין תוכנות וקידוד תווים
בתחילת הקובץ מופיעה רשומת כותרת:
השדה VERS מציין את גרסת התקן שלפיה נוצר הקובץ.
תמיכה ב־UTF-8 מאפשרת ייצוג אמין של שפות שונות.
על אף מרכזיותו, הועלו ביקורות על GEDCOM:
איטיות בעדכונים: במשך שנים ארוכות לא פורסמו גרסאות חדשות, מה שהוביל לריבוי הרחבות לא רשמיות.
תאימות חלקית: פירושים שונים לתגיות בין תוכנות עלולים לגרום לאובדן מידע בעת העברה.
פורמט טקסטואלי: מבנה שורה־שורה נחשב מיושן ביחס לפורמטים מודרניים מבוססי עץ.
ייצוג מורכבויות משפחתיות: קושי לתאר מצבים מורכבים כגון פונדקאות, אימוץ וזוגיות לא רשמית.
DNA: היעדר מודל תקני מלא לנתוני DNA.
שימוש בהרחבות מותאמות יוצר אי אחידות.
כולל GEDZIP לאריזת נתונים ומדיה בקובץ דחוס אחד סטנדרט עכשווי
מתנהלים דיונים על הרחבות לגרסאות עתידיות, ובהן:
ייצוג מובנה לנתוני DNA: סוג בדיקה, ספק, Haplogroup, התאמות גנטיות ואף מקטעים כרומוזומליים.
מודל גמיש ליחסי משפחה מורכבים ומודרניים.
ניהול מדיה וקישורים חיצוניים באופן עקבי.
GEDCOM X - סט של מפרטים פתוחים למודל נתונים וסריאליזציה להחלפת מידע גנאלוגי באינטרנט.
GEDZIP - פורמט אריזה בקובץ דחוס המאפשר לשלב את קובץ ה־GEDCOM עם קובצי מדיה נלווים בקובץ אחד.
GEDCOM 6.0 XML - טיוטה מבוססת XML שיצאה בתחילת שנות ה־2000 ונשארה ברמת דראפט.
GEDML - מיפוי קהילתי בלתי רשמי של GEDCOM ל־XML, שימש להדגמה וניסויים.
Gramps XML (.gramps) - פורמט הייצוא והארכוב של תוכנת Gramps בקוד פתוח.
אינו תקן כללי, אך רלוונטי ככלי חילופי נתונים בקהילת Gramps.
הרחבות יצרן - הצעות כמו 5.5EL (Extended Locations) ותוספים ייעודיים של תוכנות מסחריות.
אינן תקן פורמלי והן פוגעות לעיתים בניידות המידע.
התקן פותח על ידי כנסיית LDS ומנוהל כיום על ידי ארגון FamilySearch (ללא מטרות רווח) בשיתוף קהילה בינלאומית של מומחים ומפתחים.
הדיונים והטיוטות מתפרסמים בפלטפורמות פתוחות.
GIMP (ראשי תיבות של GNU Image Manipulation Program – תוכנת עיבוד התמונה של GNU) היא תוכנה חופשית לעריכה גרפית ועריכת תמונות או תצלומים, בתחום מיפוי הסיביות.
GIMP היא תוכנה רב לשונית שזמינה בכ-52 שפות, מתוכן 37 שפות בתרגום במלואן, ושאר השפות, ביניהן עברית, מתורגמות חלקית.
היא משמשת בעיקר לליטושי תמונות ולעריכתן.
בנוסף ל"ציור חופשי", GIMP יכולה לבצע פעולות בסיסיות כגון שינוי גודל תמונה, עריכת תמונות וגזירתן, שילוב בין מספר תמונות והמרה בין פורמטים שונים של תמונות.
GIMP יכולה גם לשמש ליצירת הנפשות בסיסיות בפורמט GIF.
GIMP משמשת חובבנים ומקצוענים להצגת תמונות על גבי צג המחשב ולהדפסתן.
חזונה של GIMP הוא להפוך לתוכנה גרפית יוקרתית ליצירת תמונות מקוריות, צלמיות ואלמנטים גרפיים לדפי האינטרנט ולממשקי משתמש ולעריכתם, ולשמש כלי פיתוח של אלגוריתמים מתקדמים לעיבוד תמונה.
GIMP מספקת תחליף חופשי לתוכנות עריכה גרפית קנייניות שהפופולרית שבהן היא אדובי פוטושופ.
פיתוחה החל ב-1995 על ידי ספנסר קימבל ופיטר מאטיס, בתור פרויקט באוניברסיטת ברקלי.
הגרסה הראשונה של GIMP יצאה (לאור) בינואר, 1996.
ב-1997 נהפכה GIMP לחלק מ"פרויקט גנו" (GNU), וראשי התיבות שלה שונו ל-"GNU Image Manipulation Program" ונשארו כך נכון להיום.
כיום GIMP מתוחזקת ומשופרת על ידי קבוצה של מתנדבים תחת החסות של פרויקט GNOME.
GIMP נוצרה במקור עבור המערכות המבוססות Unix: לינוקס, SGI IRIX ו-HP-UX.
מאז המהדורה הראשונה של GIMP, נוספה תמיכה במספר רב של מערכות הפעלה הכוללות כיום גם את Windows ואת macOS.
המעבר לתמיכה ב-Win32 התחיל על ידי מתכנת פיני בשם טור לילקוסט (Tor Lillqvist) בשנת 1997, ותמכה בה החל מגרסה 1.1.
מאז הקמתה היו ל-GIMP שלושה ממשקי גרפיים למשתמש (GUI);
בגרסה הראשונית, השתמשה GIMP בממשק בשם Motif.
באותו שלב פיתח פיטר מאטיס ממשק גרפי משלו בשם GIMP ToolKit (או GTK בקיצור),
שהחל מגרסה 0.60, החליף סופית את ממשק Motif.
לבסוף GTK נכתב מחדש לתכנות מונחה-עצמים ושמו שונה ל-GTK+, ששולב בגרסה 0.99 של GIMP.
פיתוח GIMP מתנהל בזוגות של גרסאות: סדרה יציבה עם מספר זוגי, שאחריו סדרת פיתוח עם מספר אי-זוגי.
לדוגמה, לענף היציב 2.4 (גרסאות 2.4.0, 2.4.1 ואילך) לא נכנסו חידושים: רק תיקוני באגים.
הפיתוח התמקד מאז בענף 2.5. גרסאות 2.5.0, 2.5.1 ואילך כללו שיפורים חדשים, והשיפורים הללו נכנסו לגרסה היציבה הבאה (ענף 2.6).
בינואר, 1996, יצאה גרסה 0.54. הייתה זאת הגרסה הראשונה של GIMP שיצאה לאור.
התוכנה עבדה סביב הממשק הגרפי X Window System, וכללה תמיכה ב-8, 15, 16 ו-24 bit color, צפייה בתמונות כ-RGB, גוני אפור (grayscale) וצבעים ממוספרים (Indexed color), עריכת מספר תמונות בו זמנית, אפשרות זום וגלילת התמונה בזמן אמת ותמיכה בפורמטים GIF, JPEG, PNG, TIFF וגם XPM.
אפילו בתקופה מוקדמת של פיתוחה, כללה GIMP מספר נרחב של פונקציות בהן: יכולת לבחור באמצעות מלבן, אליפסה, בחירה חופשית, ערפול, סיבוב, קנה מידה, גזירת תמונות והפיכתן.
היו בה מילוי, מברשת, מרסס צבע ומיזוג.
ניתן היה לשלב אפקטים (כגון טשטוש), ותוספים שאפשרו הכנסה של פורמטים חדשים ואפקטים חדשים לתוכנה.
בנוסף תמכה GIMP בביטול ובשחזור של פעולות.
GIMP אומצה במהירות על ידי משתמשים, שיצרו מדריכים הציגו עבודות ושיתפו טכניקות.
אחת מהצלחות של GIMP הייתה טקס הפינגווין של לינוקס, שנוצר על ידי לארי יואינג, בעזרת GIMP 0.54.
גרסה 0.99 הייתה האחרונה בסדרת GIMP 0.x.
וכללה את ערכת הכלים GTK+,
ערכה שנבנתה במיוחד עבור GIMP.
גרסה 1.0.0 כללה גם את הפורמט XCF, שהוא הפורמט של GIMP שמשמש אותה (ווריאציות נוספות המבוססות עליה) עד היום.
מגרסה 1.1 הותאמה GIMP למערכת חלונות.
בגרסה בוצעו מספר רב של תיקוני באגים (ב-GIMP וגם ב-GTK+),
שיפור התוספות, צמצום דליפות זיכרון, תפריטים חדשים ועוד.
גרסה 1.2 הייתה האחרונה בסדרת GIMP 1.x.
GIMP 2.0.0 יצאה ב-23 במרץ 2004. השינוי הגדול בה היה מעבר לערכת הכלים GTK+ 2.x.
מספר רב של שינויים משמעותיים בממשק ובערכת הכלים (GTK+) הופצו בגרסה 2.4.0, שיצאה ב-24 באוקטובר 2007.
חלק מהעדכונים הרבים היו כתיבה מחודשת של כלי הבחירה (Selection Tools), שימוש בערכת העיצוב Tango ששרטטה קווים מנחים לממשק אחיד בכל המערכות, הוספת הכלי Foreground Selection, ותמיכה בפורמט המברשות ABR (פורמט קובצי המברשות של פוטושופ) ובנוסף שולבה יכולת שינוי גודל המברשת.
מספר שינויים משמעותיים הופצו גם בגרסה 2.6.0, שיצאה ב-1 באוקטובר 2008.
השינויים הגדולים היו בממשק המשתמש, בבחירה חופשית ובמברשת, ושינויים קטנים בקוד הבסיס.
חלק נוסף ששונה, היה שילוב טוב יותר של הספרייה הגרפית GEGL שצפויה להביא לרמה גבוהה יותר בעומק הצבע בעיבוד אינטנסיבי ועם עוצמת עיבוד נמוכה בגרסאות עתידיות.
והחל מתיקון הבאגים הראשון, להלן GIMP 2.6.1, מצב "One Window GIMP" שהיה זמין עד אז רק ב-GNOME, הפך פעיל גם בגרסה עבור Windows.
גרסה 2.8.0 ששוחררה ב-3 במאי 2012 כוללת בין השאר אפשרות להריץ את GIMP בחלון בודד במקום בחלון נפרד לכל תמונה.
בתור תוכנה פופולרית, נתונה GIMP באופן קבוע לביקורות.
הביקורות לעיתים מתייחסות להשוואות סביבתיות;
לדוגמה יש כאלו המציינים ש-GIMP היא תחליף לאדובי פוטושופ.
אף על פי שהשוואות לפוטושופ הן דבר שבשגרה, מדיניות המתחזקים של GIMP היא לא להוות העתק של פוטושופ.
GIMP 2.6 סוקרה פעמים על ידי אתר הטכנולוגיה Ars Technica.
בסקירה הראשונה, ציין ריאן פול כי GIMP מספקת: "יכולות של פוטושופ ומציעה מספר נרחב של אפיונים שעושים אותה פופולרית אצל אמנים חובבים ומעריצי הקוד פתוח.
אף על פי ש-GIMP לא נחשבת כתחליף יוקרתי בשוק המסחרי, היא מתחילה להתקבל בשוק המקצועי."
השימוש בכלים מופעל דרך ארגז הכלים, התפריטים וחלונות דו-השיח.
הם כוללים פילטרים ומברשות, כמו כן כלי שינוי ובחירה, שכבות ומסכות.
צבע: ל-GIMP מספר דרכים לבחירת צבע הכוללים את טבלאות הצבעים, בוחר הצבעים ושימוש באוסף הצבעים (Eyedropper או Color Picker) כדי לבחור צבע מתוך התמונה.
בחירה ונתיבים: ל-GIMP מספר כלים המשמשים לבחירה, הכוללים את הכלי המלבני (Rectangular) והכלי המעגלי (Circular), כלי לבחירה חופשית (Free Select), וכלי לבחירה מעורפלת (Fuzzy Select – הידוע גם בתור שרביט הקסם).
כלים מתקדמים נוספים הם בחירה לפי צבע (Select by Color) המשמש לבחירה רציפה של אזורים בעלי צבע זהה ואת כלי המספריים (Scissors) שיוצר בחירה חצי-אוטומטית בין אזורים בעלי צבעים מנוגדים.כלי הנתיבים (Paths Tool) מאפשר למשתמש ליצור וקטורים (עקומות).
עריכת תמונה: יש כלים רבים שמשמשים עבור עריכת תמונות ב-GIMP, הידועים שבהם הם מברשת הצבע, העיפרון, מרסס הצבע, המחק והדיו שמשמשים ליצירת פיקסלים חדשים או מעורבבים.
כלים כגון המילוי מאגר (Bucket Fill) והמיזוג (Blend) מנוצלים בדרך כלל כדי לשנות אזורים נרחבים על גבי התמונה.ל-GIMP גם מבחר של כלים חכמים, הפועלים במתמטיקה מורכבת כדי לאפשר למשתמש לעשות דברים אחרת;הכלים החכמים האלו כוללים את כלי השיבוט (Clone Tool), כלי הריפוי (Healing).
וכלי הבהרה (Dodge) ובערה (Burn).רשימת כלי המיקום (Transform Tools) ב-GIMP כוללים יישור (Align), הזזה (Move), גזיזה (Crop), סיבוב (Rotate), קנה מידה (Scale), גזירה (Shear), פרספקטיבה (Perspective) והיפוך (Flip).
שכבות, מסכות וערוצים: כל תמונה ב-GIMP יכולה להכיל כמה שכבות הממוקמות בערמה.
כל שכבה בתמונה מורכבת מכמה ערוצים.
בתמונת RGB ישנם 3 עד 4 ערוצים, שמורכבים משכבה אדומה, ירוקה וכחולה.
הערוץ הרביעי שעשוי להיות חלק מהשכבה הוא ערוץ אלפא (Alpha Channel).
אלפא הוא ערוץ שמסוגל להיות שקוף למחצה או לחלוטין לפי שימוש.את שכבות הטקסט ניתן ליצור באמצעות כלי הטקסט, הכלי מאפשר למשתמש לכתוב על התמונה.
שכבות טקסט יכולות להשתנות בכמה דרכים, כגון המרתן לנתיב (Path) או לבחירה.
אוטומציות, סקריפטים ותוספות: ל-GIMP כ-150 אפקטים ומסננים (Filters) בסיסיים שבאים עם התוכנה, הכוללים בין היתר את הורדת צל (Drop Shadow), טשטוש (Blur), טשטוש תנועה (Motion blur) ורעש (Noise).ב-GIMP ניתן לכתוב פעולות אוטומטיות בשפת scripting.
ה-Script-Fu מבוסס על שפת התכנות Scheme, בנוסף יכולה GIMP לקרוא גם תסריטים של השפות Perl, פייתון ו-Tcl.
ל-GIMP יש בסביבות ה-500+ תסריטים שנכתבו על ידי מפתחים וחובבנים, אך עקב שינויים שנעשו בשפה, חלקם כבר אינם תומכים בגרסאות החדשות ביותר.
פורמטים: GIMP תומכת במספר רב של קובצי פורמטים שונים לשמירה ולפתיחה.הפורמטים המקומיים של GIMP הם:פורמט XCF.
פורמט השמירה של GIMP, להמשך עבודה בזמן מאוחר יותר.הפורמט שומר את כל הנתונים של התמונה, הכוללים את השכבות, את הבחירה הנוכחית, את הערוצים, השקיפות והנתיבים, אך הוא אינו שומר את היסטורית פעולת הביטול (Undo History).
הפורמט משמש לקריאה, עריכה ושמירה של מברשות.פורמט gih.
תבנית מברשות ההנפשה של GIMP.
הפורמט משמש לקריאה, עריכה ושמירה של מברשות הנפשה (מברשות אשר משתנות בכל לחיצה).פורמט pat.
הפורמט משמש לקריאה, עריכה ושמירה של דוגמאות.
GIMP תומכת בייבוא/ייצוא של קובצי תמונות פופולריים כגון BMP, JPEG, PNG, GIF ו-TIFF.
בנוסף יכולה GIMP לכתוב ולקרוא קובצי SVG, וגם לקרוא/לכתוב בפורמט ICO (פורמט הצלמיות במערכת ההפעלה חלונות).
GIMP יכולה לפתוח מסמכי PDF וקובצי Raw image המצויים במצלמות הדיגיטליות, אך אינה יכולה לבצע שמירה על פורמטים אלו.
GIMP יכולה לייצא את תבניות ההנפשה MNG (בגרסת הלינוקס בלבד) ו-HTML (כטבלה עם תאים צבעוניים), אך אינה יכולה לבצע קריאה של פורמטים אלו.
מאחר ש-GIMP מופצת תחת הרישיון הציבורי הכללי של גנו, קיימים מספר של וריאציות ונגזרות לתוכנה.
רישיון ה-GPL מאפשר במפורש לכל אחד לקחת את קוד המקור ולהשתמש בו כראות עיניו, כל עוד הם פועלים לפי הכללים הכתובים ברישיון.
האתר הרשמי של GIMP מציע הורדה של קוד המקור בלבד; קובץ הרצה של התוכנה זמין על ידי מקורות אחרים.
קובצי התקנה לחלונות אפשר להוריד ממיזם Gimp-win המקביל המאוחסן בסורספורג'.
Seashore היא נגזרת של GIMP המיועדת למערכת macOS.
התוכנה כיום נמצאת בגרסת בטא וכוללת תת-מערכות של הכלים והתכונות של GIMP.
GIMP Portable היא גרסה ניידת של GIMP שיכולה להיות מותקנת על כונן USB הכוללת מעבר של מברשות ופריסטים ממחשב למחשב.
GIMP Portable עובדת רק על מחשבים המריצים חלונות.
GIMP Animation Package (או GAP) הוא תוסף מתקדם ל-GIMP ליצירת הנפשות, שמרחיב את האפשרויות הבסיסיות של GIMP.
הוא מסוגל לייצא הנפשות בכמה פורמטים הכוללים בין היתר את GIF ואת AVI.
ההנפשה מבוססת על יכולת השכבות של GIMP (על ידי יצירת שכבות נפרדות והתאמתם לתאים).
בנוסף מעניק GAP אפשרויות ליצירת הנפשות מתוחכמות.
GIMPshop היא נגזרת של GIMP שארגנה מחדש את ממשק המשתמש כדי לחקות את Adobe Photoshop.
הגרסה האחרונה שלה הייתה מבוססת על GIMP 2.2.11.
הדמותג הרשמי של GIMP הוא וילבר.
הוא זאב ערבות שנוצר על ידי תומאס קוסמנן בתאריך לא ידוע בסביבות 25 בספטמבר 1997;
מאז קיבל וילבר אבזרים נוספים ממפתחים אחרים של GIMP.
אבזרים אלו ניתן למצוא בקוד המקור של התוכנה.
וילבר גם הוצג על בניין הספרייה הלאומית של צרפת במסגרת פרויקט בלינקילייט (Project Blinkenlights).
ל-GIMP חלון ראשי ומספר חלונות דו-שיח בשביל שימוש בכלים, טבלאות הצבעים וכדומה;
GIMP עצמה נשלטת על ידי חלון ממשק יחיד.
בניית הממשק נבנתה בעזרת ערכת הכלים GIMP tool kit (או GTK+).
ה-GTK+ פותח על מנת להחליף את הערכה הישנה Motif, ערכת כלים קניינית ששמשה את GIMP בעבר.
בתחילה היה GTK+ חלק מקוד המקור של GIMP, אך מאז הוא שונה לספרייה עצמאית.
בעוד ש-GIMP תוכננה לרוץ על מערכות המבוססות UNIX, GIMP עם הערכה GTK+ פנתה גם לחלונות, macOS ומערכות הפעלה נוספות.
פרויקט העוזר לתכנות קוד פתוח להגביר את השימושיות בהם.
מאז הצטרפותה הוקם צוות המוקדש להנחות את ממשקי העתיד של התוכנה.
בנוסף נפתח בלוג שבו משתמשים יכולים לשלוח הצעות כיצד אפשר לשפר את הממשק.
מצב חלון יחיד נחשף בשנת 2008 על ידי פיטר סיקינג, ביחד עם שיפורים נוספים.
חלון יחיד הוא מצב עבודה שבו כל הכלים מרוכזים בחלון יחיד.
GIMP מפותחת בעיקר על ידי מתנדבים.
פיתוחו של פרויקט GIMP (כמו פרויקטים רבים המפותחים בקוד פתוח) מתפצל, לגרסה לא יציבה (unstable) ולגרסה יציבה (stable).
תכונות חדשות נוספת לצוות הפיתוח, כאשר המפתחים מחליטים שיש מספיק תכונות חדשות הם מתחילים את ההוצאה.
התהליך מתחיל בהוצאת תוכנה לא-יציבה שעוברת בדיקות תוכנה הכוללים ייצוב ותיקוני באגים עד אשר תהיה מוכנה להחליף את הגרסה היציבה האחרונה.
GIMP אימצה אפיון שכיח אצל תכונות הקוד פתוח, שהמספר השני בגרסה, לדוגמה 2.6.8, יציין אם הגרסה יציבה או לא, מספר אי-זוגי משמעו גרסה לא-יציבה ומספר זוגי משמעו גרסה יציבה.
המספר האחרון מייצג את מספר תיקוני הבאגים אחרי הוצאת הגרסה היציבה או הלא-יציבה.
Libre Graphics Meeting (בקיצור LGM) הוא אירוע שנתי שבו מפתחים של GIMP ושל פרויקטים אחרים נפגשים לדון בנושאים הקשורים לתכנות גרפיות בקוד פתוח וחופשי.
GIMP יוצאת כקוד מקור תחת הרישיון הציבורי הכללי של גנו בתור תוכנה חופשית.
הגרסה הנוכחית של GIMP עובדת על מערכות הפעלה רבות, הכוללות את "לינוקס", "macOS", "Windows".
הפצות לינוקס רבות כגון דביאן, אוּבּוּנטוּ, StartOS ופדורה, כוללות את GIMP כחלק משולחן העבודה של מערכות ההפעלה שלהן, אולם אובונטו הודיעה שהחל מגרסה 10.04 GIMP לא תהיה חלק מהתקנת ברירת המחדל שלה.
GHB (גמא-הידרוקסי-בוטיראט או gamma-hydroxybutyrate, שנוסחאתו הכימית היא C4H8O3) הוא סם פסיכואקטיבי בעל השפעה מרגיעה ומרדימה, אחת מההשפעות העיקריות שלו זה רצון להוציא זרע והורמונים שיוצאים משליטה.
ומוכר כאחד מסמי האונס הנפוצים.
GHB נמצא באופן טבעי בגוף האדם בכמויות מזעריות וקשור למערכות נוירולוגיות של דופמין במוח, כמו גם למערכות הורמונליות של הורמון הגדילה.
כתרופת מרשם, GHB משמש לטיפול בהפרעות שינה קשות כדוגמת נרקולפסיה או דאבת השרירים (פיברומיאלגיה).
במדינות בהן נמכר GHB כתרופת מרשם הוא מצוי תחת פיקוח הדוק.
בעבר ניטל הסם על ידי מפתחי גוף במטרה להגדיל נפח שריר ולשפר שריפת שומן, בשנים האחרונות צבר פופולריות בסצנת המועדונים כסם מסיבות בשל תחושת האופוריה והעלייה בחשק המיני שהוא גורם.
בסוף שנת 2003 GHB הוכנס לפקודת הסמים המסוכנים בישראל.
בשל עקומת המינון-השפעה התלולה שלו, GHB יכול לגרום בקלות רבה יחסית לשינה עמוקה, עילפון, תרדמת ואפילו מוות, במיוחד בשילוב עם חומרים מדכאים אחרים כגון אלכוהול.
לעיתים משמש שילוב זה כדי לאפשר לעבריין לנצל מינית את הקורבן וזאת מבלי שהוא או היא יוכלו לגלות התנגדות, ולכן קיבל GHB את הכינוי "סם האונס", וזאת בנוסף להתפגגות מהירה של הסם בדם ואי השארת שרידים הנתינים לגילוי לאחר זמן מועט.
כמו כן, סם זו אינו גורם לתופעות לוואי כמו הנגאובר וכדומה.
ה-GHB סונתז לראשונה בשנת 1874 על ידי ד"ר אלכסנדר זייצב, אולם החוקר הראשון שבדק את השפעותיו על בני-אדם היה ד"ר אנרי לבורי, בשנות ה-60 של המאה העשרים.
עד מהרה, נמצאו ל-GHB מגוון רחב של שימושים תרופתיים בזכות מיעוט תופעות הלוואי וטווח ההשפעה קצר הזמן, הקשיים היחידים שצצו בשימוש של ה-GHB היו טווח המינון הצר וגם ההשפעות של הסם ביחד עם אלכוהול ותרופות מדכאות.
GHB היה בשימוש נרחב במשך מספר עשורים ושימש לטיפול בבעיות שינה, להקלה בעת לידה, ובשימוש ספורטאים.
בשנות ה-90, השימוש הגובר בחומר כסם במסיבות ופיתוח תרופות שינה וטשטוש יעילות יותר הביא להגבלת השימוש החוקי בו במדינות רבות.
בארצות הברית ורוב מדינות אירופה GHB נחשב לסם מסוכן ומצוי בפיקוח מאז סוף שנות ה-90.
בישראל הוכנס GHB לפקודת הסמים המסוכנים בסוף שנת 2003, יצורו, החזקתו והשימוש בו אסורים על פי חוק.
GHB הוא בעל עקומת מינון-השפעה חדה, בדומה לאלכוהול.
משמעות הדבר היא שתוספות במינון מעבר לרמה הרצויה מביאות להחרפה משמעותית של ההשפעות.
מאפיין זה של החומר מביא לכך שיש סכנה בצריכתו ממקור לא מבוקר ובריכוז לא ידוע.
לפי גיליון בטיחות חומרים של GHB ומחקרים נוספים רעילותו של החומר נמוכה מאוד, והוא מתפרק בגוף לתוצרים שאינם רעילים.
ערכי LD50 שנמדדו בניסויים מעידים על רעילות נמוכה משל מלח בישול בבליעה, אולם אובחן ש-GHB בחשיפה ישירה גורם לגירוי בעיניים ובדרכי הנשימה והבליעה.
במינונים גבוהים נמצא שההשפעה המדכאת על מערכת העצבים המרכזית וההאטה של קצב הלב והנשימה הנובעת ממנה יכולה להוות סכנת חיים, בייחוד בשילוב עם צריכת חומרים מדכאים נוספים כגון אלכוהול, כדורי הרגעה ואף כדורים לטיפול באלרגיות.
תופעות אלו מסוכנות במיוחד לבעלי נטייה מוקדמת לבעיות לב ונשימה.
חלק מחומרי היסוד ביצור GHB הם רעלים ובסיסים מסוכנים.
ייצור פיראטי לא מבוקר מביא לעיתים להימצאות שרידי חומרים אלו במנה הנצרכת.
במינונים נמוכים GHB משרה רוגע, נימנום וריפיון שרירים.
נהיגה או הפעלת מכונות מהוות סכנה חמורה החל ממינונים זעירים.
במינונים גבוהים גורם החומר לתרדמת עמוקה עד כדי רמה 3 במדד גלאזגו החולפת לאחר מספר שעות.
כאשר המשתמש נמצא במצב של חוסר הכרה או תרדמת הוא נמצא בסכנה חמורה לחנק כתוצאה מצניחת בסיס הלשון או הקאה, בייחוד לאחר צריכת אלכוהול.
בדומה לסמים מרדימים אחרים (כמו אלכוהול ובנזודיאזפינים) נטילת GHB לאורך זמן גורמת להתמכרות.
תהליך הגמילה אורך 5–15 יום והנגמל סובל מהפרעות רפואיות (טכיקרדיה, התכווצויות שרירים, רעד בלתי רצוני) ופסיכיאטריות (הזיות, הפרעות חרדה ופסיכוזה).
אין ממצאים חד משמעיים, אולם בניסויים בבעלי חיים נמצאו פגיעות שונות בעוברים.
ה-GIGN (בראשי תיבות: Groupe d'Intervention de la Gendarmerie Nationale; מצרפתית: יחידת ההתערבות של הז'נדרמריה הלאומית) היא יחידת לוחמה בטרור (לוט"ר) ויחידת ההשתלטות הבכירה של צרפת.
ה-GIGN מקבילה ליחידות ללוחמה בטרור אחרות בעולם כגון הימ"מ הישראלית, ה-GSG-9 הגרמנית, ה-BOPE הברזילאית וליחידות ה-SWAT האמריקאיות.
משימות היחידה כוללות עצירת חמושים, אירועים עם בני ערובה, התמודדות עם פיגועי מיקוח, לוחמה בטרור, טיפול באירועי חטיפת מטוסים וטיפול בהתפרעויות בבתי סוהר.
מפקדת ה-GIGN ממוקמת בעיר סאטורי, מערבית לפריז.
אחרי טבח הספורטאים הישראלים במשחקים האולימפיים שהתקיימו במינכן בקיץ 1972, והמרד בכלא קלאירוו ב-1973, צרפת החלה לבדוק את הנושא לעומקו על מנת למצוא פתרונות לאירועים קיצוניים שכאלו, והיא פעלה תחת ההנחה שכמעט בלתי אפשרי לחזות אירועים כאלו.
ב-1973, ה-GIGN נוצרה ככח קבע של לוחמים מאומנים היטב ואשר מצוידים בכלי הנשק הטובים ביותר כדי להוות מענה במקרים כמו הטבח והמרד, וזאת תוך כדי סיכון מינימלי לבני הערובה, למחלצים, לחוטפים ולציבור כולו.
ה-GIGN הוכרזה מבצעית במרץ 1974, והופקד עליה סגן כריסטיאן פרוטאו.
10 ימים לאחר הקמת היחידה, ב-10 במרץ 1974, ה-GIGN הוכיחה את נחיצותה כאשר היא ביצעה את פעילותה האמיתית הראשונה: היא עצרה בהצלחה קבוצת טרוריסטים בעיר אקוובילי.
מאז הקמתה, ה-GIGN ביצעה מעל 1800 מבצעים, שחררה כ-600 בני ערובה, עצרה מעל 1000 חשודים והרגה עשרות טרוריסטים.
שניים מלוחמי היחידה נהרגו בפעילות מבצעית ו-7 נהרגו באימונים.
שחרור 30 ילדים מאוטובוס שנחטף על ידי טרוריסטים מ"החזית לשחרור סומאליה" בג'יבוטי ב-1976
חילוץ דיפלומטים שנחטפו בשגרירות הצרפתית בסן סלבדור ב-1979
שחרור בני ערובה בגויפרי ב-1989
שחרור בני ערובה שנלקחו במהלך מרד שפרץ בכלא במולין
אבטחת אולימפיאדת החורף של 1992
שחרור 164 הנוסעים מטיסה 8969 של אייר פראנס שנחטפו על ידי טרוריסטים אלג'יראים, במרסיי בדצמבר 1994
שחרור בן הערובה והריגת המחבלים שביצעו את הפיגוע במשרדי המגזין "שרלי הבדו" ב-2015.
שחרור בני הערובה וסיום הגדול מבין פיגועי נובמבר 2015 בפריז בתיאטרון בטאקלאן.
ה-GIGN ידועה באימונים שלה, הנחשבים מהטובים בעולם: לוחמי ה-GIGN עוברים אימונים ירי, קליעה, קרב מגע, כלבנות, צלילה, צניחה, חבלה, הישרדות ועוד.
יחידות לוט"ר והשתלטות רבות בעולם משתפות פעולה עם ה-GIGN ועוברות עמה אימונים משותפים.
אקדח תופי מנורהין MR 73 וסמית' ווסון 686
תת-מקלעים הקלר וקוך MP5, הקלר וקוך MP7 ו-FN P90.
רובי שוטגאן של רמינגטון, בנלי ופרנקי
רובי סער של הקלר וקוך מדגמי HK 416, HK 417, הקלר וקוך G36.
רובי צלפים אקורסי אינטרנשיונל AWP (בקליבר 7.62x51 מ"מ נאט"ו) ו-AWM (בקליבר 0.338 לפואה מגנום), ורובה צלפים כבד PGM Hecate II.
GIF (ראשי תיבות של: Graphics Interchange Format) הוא סוג של קובץ תמונה, המשתמש בדחיסה שאיננה מאבדת נתונים.
פורמט ה-GIF הוצג לראשונה בשנת 1987 על ידי חברת CompuServe וכונה פורמט 87a.
הוא תוכנן על ידי עובד החברה סטיבן ווילהייט, שזכה בשנת 2013 בפרס ובי למפעל חיים עבור המצאתו.
הפורמט פותח כדי לאפשר הצגה מהירה וטובה יותר של תמונות צבעוניות ברשת האינטרנטית של קומפיוסרב.
הפורמט נועד להחליף את פורמט ה-RLE שמתאים לתמונות בשחור-לבן בלבד.
הפורמט הפך נפוץ משום שעשה שימוש בשיטת דחיסת מידע שהייתה יעילה יותר מפורמטים דומים כדוגמת PCX ו-MacPaint.
כך התאפשר להוריד ולצפות בתמונות גדולות בזמן סביר, אפילו על ידי מודמים איטיים מאוד.
בשנת 1989 שופר הפורמט והורחב לגרסה שכונתה "89a".
בגרסה זו התאפשר לראשונה לדחוס מספר תמונות לקובץ יחיד ולהציגן כמצגת שקופיות.
תכונה זו אפשרה הנפשת תמונות GIF – יצירת "Animated GIF".
פורמט GIF עושה שימוש ב-256 גוונים מתוך מרחב אפשרי של שלושת הצבעים: אדום, ירוק כחול (RGB).
כל פיקסל יכול להיות מיוצג על ידי 1 (שחור-לבן) עד 8 (צבעוני, RGB) סיביות.
התמונה הדיגיטלית נדחסת תוך שימוש בווריאציה של אלגוריתם הדחיסה LZW.
אלגוריתם זה נמנה עם משפחת אלגוריתמי הדחיסה שאינם מאבדים מידע (Lossless).
פורמט GIF מתאים במיוחד ליישומי אינטרנט (בייחוד לפני ימי הפס הרחב) הודות לתכונותיו: איכות טובה של התמונה המוצגת, יכולת ההנפשה, רמת דחיסה טובה, והיכולת להציג רקע שקוף שמתמזג עם צבעי הרקע של האתר.
פורמט זה מתאים לדחיסת תמונות שמכילות עד 256 צבעים שונים.
הוא אינו מתאים לדחיסת תמונות המכילות מספר רב של גוונים, כדוגמת תצלומים צבעוניים (לכך מתאים פורמט JPEG למשל).
בשנת 1994 יצאה חברת יוניסיס, בעלת פטנט לדחיסה, בהכרזה כי היא מצפה מכל העושים שימוש בפורמט כי יגיעו עמה להסדר תמלוגים בעד השימוש.
הכרזה זו האיצה את התפתחות הפורמט PNG, שהתפתח במרוצת הזמן בשיתוף עם קרן מוזילה לפורמט המונפש APNG, כתחליף חופשי ל-GIF.
GIGO (ראשי התיבות של: Garbage In, Garbage Out, בתרגום חופשי: "קלט זבל, פלט זבל") מונח מעולם מדעי המחשב המתייחס למצב בו קלט שגוי שהוזן לתוכנית מחשב או לפונקציה מבלי לוודא את נכונותו יוביל לפלט שגוי.
המונח משמש בהשאלה גם לתיאור של קבלת החלטות שגויות על בסיס מידע שגוי או חסר.
בתחום התוכנה, על מנת להימנע מהתופעה מקובל לבצע בדיקות תקינות והגבלות על נתוני הקלט בכניסה לפונקציה.
המונח מבוסס על משקל של מונחים מוכרים.
נכנס ראשון יוצא ראשון – FIFO
נכנס אחרון יוצא ראשון – LIFO
מערכות מרובות קלט פלט – MIMO
לכל קלט חסום פלט חסום – יציבות BIBO
סוג המשתנה – פונקציית חיבור שמקבלת כקלט שני איברים וסוכמת אותם.
לדוגמה עבור קלט 1 ו-2 תחזיר 3. אם תקבל כקלט ספרה ותו – היא תספק פתרון מספרי בהתאם להמרת ASCII על אף שאין לזה משמעות מתמטית.
למשל עבור 1+a תחזיר 98.
סימן – פונקציית העברת כסף מחשבון בנק של לקוח לחשבון בנק של פלוני – מקבלת כקלט את סכום העברה ואישור הלקוח על העברה.
בהתאם מחסירה את הסכום מחשבון הלקוח ומוסיפה לפלוני.
במידה והייתה מקבלת כקלט סכום בסימן שלילי, דוגמת (100-), הייתה הפונקציה מחסירה סכום שלילי מחשבונו כלומר מוסיפה לו כסף ומוסיפה סכום שלילי לפלוני כלומר מחסירה לחשבון פלוני כסף וללא רשותו.
יחידות מידה – התרסקות החללית מקפת האקלים של מאדים (Mars Climate Orbiter) ב-1998 – מחשבי המקפת קיבלו נתוני דחף ביחידות ליברה בעוד היא תוכנתה לקבל נתוני דחף ביחידות ניוטון.
זה גרם למקפת להיכנס למסלול נמוך מהמתוכנן וכתוצאה מכך היא נשרפה מהחיכוך באטמוספירה.
GDebi היא תוכנה למערכות מבוססות לינוקס המתקינה קבצים בפורמט deb.
התוכנה נכתבה במקור על ידי מיכאל ווגט בשפת פייתון, ומופצת תחת הרישיון הציבורי הכללי של גנו.
התוכנה בפיתוח פעיל וגרסתה היציבה האחרונה היא 0.8.5. זמינה הן בממשק משתמש גרפי, והן בממשק שורת פקודה, ובנוסף קיים ממשק גרפי מיוחד ל-KDE.
התוכנה מתקינה חבילות .deb מקומיות, ומשלימה באופן אוטומטי את התלויות שלהן, על ידי הורדת החבילות המתאימות משרתים ברשת.
APT יכול לבצע את אותן פעולות אבל רק בחבילות מרוחקות באמצעות פרוטוקולי http, ו-ftp.
התוכנה גם בעלת יכולת לביצוע הסרת חבילות deb מותקנות.
GFS (ראשי תיבות באנגלית: Google File System; מכונה גם GoogleFS) היא מערכת קבצים מבוזרת מבית גוגל המותקנת בסביבת לינוקס.
המערכת תוכננה לספק יעילות ואמינות בגישה למידע תוך שימוש במספר רב של שרתים.
החל מ-2010, גרסה חדשה יותר של מערכת הקבצים נקראת Colossus.
הלוויינים נבנו עבור סוכנות החלל האירופית לשימוש צוותי מחקר ופיתוח כדי לבחון טכנולוגיות למערכת הניווט הלוויינית גלילאו
GIMPS (Great Internet Mersenne Prime Search), הוא מיזם חישוב מבוזר קהילתי, המשתמש באינטרנט, לחיפוש אחר מספרי מרסן ראשוניים, ובו רשומים קרוב ל-287,000 מתנדבים וברשותם כ-3,025,000 מחשבים.
פרויקט GIMPS נוסד על ידי ג'ורג' וולטמן, שכתב את קוד המקור לתוכנות Prime95 ו-MPrime עבור הפרויקט.
סקוט קוורסקי כתב את PrimeNet, שרת אינטרנטי שתומך במחקר ומדגים את תוכנת המחשוב המבוזר של חברת "אנטרופיה", חברה שייסד בשנת 1997.
עם התפתחות תורת המספרים פותחו כלים רבים הממקדים ומקלים את החיפוש אחר מספרים ראשוניים.
אחד הכלים, שפותח והוכח בידי האב מרן מרסן, נתן תבנית לאפשרות לאתר מספר ראשוני והיא , כאשר P עצמו חייב להיות מספר ראשוני.
בהמשך פותח מבחן לוקאס-להמר למספרי מרסן שמקל עוד יותר על החיפוש ובורר את האפשרויות הקיימות במטרה להגדיל את סיכויי הצלחת החיפוש.
פרויקט GIMPS החל את דרכו בשנת 1996, והציע לגייס את יכולת החישוב של אלפי מחשבים, במטרה למצוא מספרי מרסן ראשוניים גדולים.
נכון לשנת 2025 ידועים לאנושות 52 מספרי מרסן, מתוכם, 18 האחרונים נמצאו על ידי פרויקט GIMPS.
נכון לשנת 2025, גודל המספרים שאותם בודק הפרויקט דורש זמן הרצה של חודש עד 4 חודשים על מחשב מודרני, על מנת לחשב ולקבוע האם מספר הוא מספר מרסן ראשוני.
החל מתחילת המאה ה-21 התפתח מאוד התחום של חישוב מבוזר קהילתי.
מציאת מספר ראשוני כרוכה בפעולות חישוביות רבות, אך ניתן לחלק את כלל המספרים לבדיקה בין משתמשים רבים כך שכל אחד בודק מספר אחר, ובדרך כלל יוקצה מספר זהה לשני בודקים שונים.
בדרך זו גדלים הסיכויים למצוא מספרים אלה, אם כי בהחלט ייתכן שמספר גדול יותר יימצא לפני מספרים קטנים ממנו.
למעשה, נכון לאוקטובר 2025, נבדקו כל מספרי מרסן ברצף עד המספר לפחות פעם אחת.
הגוף שנטל על עצמו את ניהול המספרים, הקצאתם לבדיקה ובדיקת התוצאות החוזרות הוא GIMPS.
גוף זה גם מכריז על מספרי מרסן ראשוניים חדשים שנתגלו, מעת לעת.
מספר זה, שהתגלה במחלקה למתמטיקה של אוניברסיטת קליפורניה בלוס אנג'לס, הוא בן 12,978,189 ספרות עשרוניות.
מספר זה הוכרז כמנצח הפרס בן $100,000 מטעם קרן החזית האלקטרונית.
ב-6 בספטמבר 2008 התגלה מספר מרסן הראשוני ה-45, .
למספר זה 11,185,272 ספרות עשרוניות והוא התגלה על ידי משתמש גרמני מעיר ליד קלן בגרמניה.
זה היה מספר מרסן הראשוני הראשון שנתגלה באופן בלתי רציף מאז 1988.
ב-17 בספטמבר 2015 נשלחה ממחשבו של קורטיס קופר הודעה לשרת מיזם GIMPS על גילוי מספר מרסן הראשוני ה-49. אולם, בגלל באג תוכנתי, ההודעה לא התקבלה.
כך נשאר מספר זה עלום עד עבודות התחזוקה השוטפות של השרת, כשלושה חודשים וחצי לאחר מכן.
ב-7 בינואר 2016 הוכרז המספר באופן רשמי מאחר שתאריך הגילוי הקובע לפי המיזם, הוא היום בו הבחין בו לראשונה אדם.
קביעה זו באה בעקבות המקרה שאירע ב-3 בנובמבר 1961. ביום זה קרא אלכסנדר הורביץ את תדפיס המחשב שלו מהסוף להתחלה (מאחר שזו הדרך שבה נערם.
בדומה למדפסת המפיקה דו"ח מההתחלה לסוף כך שהדף הראשון של הדו"ח יימצא בתחתית הערמה) והבחין במספר מרסן הראשוני ה-20, מספר שניות לפני מספר מרסן הראשוני ה-19, , אף על פי שהמספר הקטן התגלה מוקדם יותר.
מכאן ש- נחשב ל"מספר מרסן הראשוני שמעולם לא היה הגדול ביותר" כשהתגלה.
GIMPS העניקו $50,000 למחלקה למתמטיקה של אוניברסיטת קליפורניה בלוס אנג'לס, $25,000 מיועדים לצדקה ורוב שאר הכסף יועבר למגלים של ששת מספרי מרסן הראשוניים האחרונים.
למגלי המספר הראשוני הראשון שלו לפחות מאה מיליון ספרות ממתין פרס בן $150,000 מטעם קרן החזית האלקטרונית.
למגלי המספר הראשוני הראשון שלו לפחות מיליארד ספרות ממתין פרס בן $250,000 מטעם קרן החזית האלקטרונית.
GJ 1005 (נקרא גם LHS 1047) הוא כוכב כפול אשר כולל שני ננסים אדומים, המערכת ממוקמת בקבוצת הכוכבים לווייתן במרחק של 19.58 שנות אור (6 פארסק) מכדור הארץ.
GJ 3379 הוא הכוכב הקרוב ביותר בקבוצת הכוכבים אוריון, הוא ממוקם במרחק של 16.8 שנות אור מכדור הארץ.
הכוכב הוא ננס אדום בעל סיווג ספקטרלי של M3.5V.
בבהירות נראית של הכוכב היא 11.33 ובהירותו המוחלטת היא 12.68, עקב בהירותו הנמוכה, לא ניתן לראות את הכוכב בעין בלתי מזוינת מכדור הארץ.
הכוכב ממוקם בחלקה העליון השמאלי של קבוצת הכוכבים אוריון, מתחת לכוכב ביטלג'וז.
המהירות הרדיאלית של הכוכב היא 30.0+ קילומטר לשנייה.
ישנן השערות אשר קובעות כי בעבר הכוכב היה ממוקם קרוב יותר למערכת השמש.
GJ 3737 (נקרא גם בשם LHS 337) הוא ננס אדום בעל סיווג ספקטרלי של M4.5V אשר ממוקם בקבוצת הכוכבים קנטאור במרחק של 20.8 שנות אור (6.38 פארסק) מכדור הארץ.
הכוכב בעל בהירות נראית של 12.74 מסה של 0.18 מסות שמש ועוצמת הארה הקטנה פי 0.00287 מעוצמת הארתה של השמש.
הצפנת גולדרייך-גולדווסר-הלוי (בשמה המקוצר GGH) היא מערכת הצפנת מפתח ציבורי וחתימה דיגיטלית הראשונה שהייתה מבוססת על סריגים, שפותחה ב-1997 על ידי עודד גולדרייך, שפרירה גולדווסר ושי הלוי.
הצפנת GGH מתבססת על הקושי המשוער שבפתרון בעיית הווקטור הקרוב ביותר (CVP) בתורת הסריגים והיא מזכירה במקצת את הצפנת מקאליס המבוססת על תורת הקודים.
למערכת זו בעיקר חשיבות תאורטית והיא אינה מעשית היות שכדי להתגבר על קריפטואנליזה של הצופן על המפתחות להיות ארוכים מאוד.
פונקציה חד-כיוונית עם דלת מלכודת
הבסיס התאורטי של הצפנת GGH הוא שבהינתן כל בסיס של סריג כלשהו, קל מאוד לייצר וקטור קרוב לנקודה כלשהי בסריג, פשוט על ידי הכפלה של הנקודה הנתונה בווקטור שגיאה אקראי קטן.
אולם מאידך החזרה מנקודה הזו לנקודה המקורית היא פעולה קשה.
עובדה זו משמשת בסיס לפונקציה חד-כיוונית עם דלת מלכודת כאשר דלת המלכודת מסתמכת על העובדה שבסיסים שונים של אותו סריג מניבים הבדלים בקושי במציאת הנקודה הקרובה ביותר.
המידע הסודי יכול להיות אם כן "בסיס מצומצם" שאיתו פתרון בעיית הווקטור הקרוב ביותר או קירוב טוב שלה היא מסדר גודל פולינומי, בסיס כזה נקרא "בסיס טוב".
לעומתו המפתח הציבורי יהיה בסיס אחר של אותו סריג המאפשר חישוב בכיוון אחד אך לא בכיוון ההפוך.
כלומר עם בסיס זה מציאת הנקודה הקרובה ביותר עם מיטב האלגוריתמים הידועים תהיה קשה מאוד.
סריג ובעיית הווקטור הקרוב ביותר
בהינתן קבוצה של וקטורים בלתי תלויים מעל , הסריג (Lattice) הנפרש על ידי הוא קבוצת כל הצירופים הליניאריים האפשריים של הווקטורים עם מקדמים שלמים, כלומר:
כל וקטור נקרא "נקודה" בסריג.
נוח לייצג את הסריג באמצעות מטריצה לא סינגולרית (הפיכה) מסדר שרכיביה הם מספרים ממשיים ועמודותיה הם וקטורי הבסיס .
פרט חשוב בנוגע לסריגים הוא שלכל סריג בסיסים רבים שלהם אותה דטרמיננטה.
למעשה, על ידי צירוף ליניארי (שלם) כלשהו של וקטורי הבסיס אפשר להגיע לבסיס אחר של אותו סריג.
מזה נובע שבהינתן מטריצה (שרכיביה שלמים) כך שמתקיים קיימת מטריצה אחרת כך שמתקיים .
תכונה נוספת וחשובה המשמשת בהצפנת GGH היא orthogonality defect (פונקציית אורתוגונליות פגומה) שהיא פונקציה המוגדרת כך:
כאשר הוא הנורמה האוקלידית של העמודה של .
והיא מספקת כלי מדידה להערכה כמה קרובות עמודות B להיות אורתוגונליות (ניצבות) זו לזו.
בסיס של סריג נחשב לבסיס "טוב" אם פונקציית פגם האורתוגונליות נמוכה, כלומר אורתוגונלית או "כמעט" אורתוגונלית, כך שהפונקציה האמורה לא גדולה בהרבה מ-1.
בעיית הווקטור הקרוב ביותר היא בעיה קשה בתורת הסריגים שלה השלכות על תורת הקריפטוגרפיה.
בהינתן בסיס של סריג כמתואר לעיל ווקטור כלשהו , הבעיה היא למצוא וקטור אחר ב- שהוא הקרוב ביותר ל- בנורמה מסוימת.
בעיה זו הוכחה כבעיית NP-קשה.
לא ידוע על אלגוריתם שיכול אף למצוא קירוב טוב בפקטור פולינומי ב- שהוא הממד.
בעיה קשורה נוספת היא מציאת בסיס מינימלי (SBP), שגם היא קשה, אם ניתן למצוא בסיס כזה בזמן פולינומי אז אפשר גם לפתור את בעיית הווקטור הקצר ביותר.
האלגוריתם הטוב ביותר הידוע כיום הוא LLL אלגוריתם לצמצום בסיס הסריג (lattice basis reduction) והוא אינו יעיל כאשר הסריג בעל ממד גדול.
חישוב המפתח הפרטי מתוך המפתח הציבורי שקול לפתרון בעיה זו.
האלגוריתם מורכב משלושה חלקים; הכנה, הצפנה ופענוח כדלהלן:
להכנה המקבל בוחר שני בסיסים ו- המיוצגים כמטריצות מסדר כאמור, כאשר הוא פרמטר ביטחון (למשל ).
הבסיס נבחר באופן אקראי באופן שיהיה בסיס "טוב" כלומר שהפונקציה שלו נמוכה והוא משמש כמפתח פרטי ונשמר בסוד.
המקבל מפרסם את המפתח הציבורי שהוא גרסה "מסווית" של המפתח הפרטי.
השיטה הישירה להסוות את היא ערבוב של כל וקטורי עם צירוף ליניארי של וקטורים אחרים, עם מקדמים בטווח .
נוח לממש זאת באמצעות המכפלה כאשר הוא מטריצה אונימודולרית (unimodular) אקראית, כלומר מטריצה ריבועית במספרים שלמים שהדטרמיננטה שלה היא .
והמקבל שומר גם את בסוד.
להצפנת המסר תחילה השולח ממיר את בשיטה מוסכמת ובטוחה לנקודה בסריג, נניח הווקטור .
לאחר מכן השולח מחשב את:
כאשר הוא "וקטור שגיאה" אקראי קצר, כלומר שמקדמיו הם בהסתברות שווה, עבור ממשי (כגון ).
בחירת וקטור השגיאה בצורה זו גרמה לנקודת תורפה מהותית שאפשרה התקפה יעילה נגד המערכת.
נראה היה שלא ניתן למצוא פתרון יעיל שעוקף את הבעיה ורבים סברו לאור זאת ש-GGH אינה ראויה לשימוש כיום בשל כך.
אולם במרוצת השנים נמצאו פתרונות (להלן) והסתבר ש-GGH הוספדה מוקדם מדי.
לצורך הפענוח המקבל משתמש בטכניקת קירוב של Babai (היעילה רק כאשר הבסיס נוח) כדי להפוך את פעולת ההצפנה.
דהיינו מייצג את כצירוף ליניארי של עמודות , מעגל את המקדמים של צירוף זה לשלמים הקרובים ביותר ומקבל נקודה בסריג.
ייצוג הנקודה כצירוף ליניארי של עמודות הוא הווקטור .
ליתר דיוק אם היא מטריצה יונימודולרית, המקבל מחשב את ואת .
מהנקודה המקבל יכול לשחזר את המסר .
היות שהמטריצה היא יונימודולרית, הפונקציה ההפוכה להצפנה היא וכן .
מכפילים את הביטוי האחרון ב- כדי לבודד את , ממנו אפשר לחלץ את .
אלגוריתם בּבּאי מאפשר לצמצם את הביטוי מהמשוואה האמורה בתנאי שהוא מספיק קטן, כלומר הכניסות שלו הם ערכים ממשיים הנמוכים מ-.
בהצעה המקורית, הובאו שתי שיטות להכנת בסיס הסריג כך שייקרא "טוב".
אחת היא לבחור מטריצה אקראית שהכניסות בה הם שלמים קטנים כלומר שהעמודות הן וקטורים בעלי מקדמים בטווח והאחרת היא לבחור את כך שמתקיים כאשר היא מטריצת היחידה מסדר וכן הוא שלם בגודל בינוני ו- מטריצה אקראית המכילה וקטורים קטנים כמו בקודמת.
כמו כן כדי להכין את המטריצה הוצעו כמה דרכים כדי למנוע מצב שהמקדמים של יתנפחו לממדים גדולים מדי מה שיגרום להתנפחות הצופן.
טווח המסר הוא כל הקטורים ממעלה עם מקדמים מהצורה עבור כלשהו.
יש צורך בשיטה בטוחה סמנטית להמרת המסר לווקטור האמור ולהפך.
אם נתונה מערכת מפתח ציבורי של GGH המתאימה לשריג , באופן טבעי סכימת חתימה דיגיטלית תהיה כדלהלן:
נתון המסר והתמצית שלו שחושבה על ידי פונקציית גיבוב בטוחה כלשהי, החתימה היא חישוב הנקודה בסריג האמור, הקרובה ביותר ל-.
אימות החתימה מתבצע על ידי בדיקה שאכן נמצא בסריג כלומר וכן שהיא אכן נקודה קרובה כלומר קטן מערך מפרמטר קרבה שנקבע כחלק מתהליך החתימה.
ב-2006 פרסמו עודד רגב ו-Phong Nguyen קריפטואנליזה של חתימת GGH ו-NTRU שמראה שאפשר לחשוף את המפתח הפרטי בזמן מאוד קצר תוך שימוש ב-400 חתימות בלבד.
מסיבה זו חתימת GGH אינה בטוחה לשימוש מהיבט פרקטי.
תוצאת צופן GGH מתנפחת באופן משמעותי לעומת המסר המקורי בערך .
הערכה מדויקת של מידת ההתנפחות תלויה בגודל הכניסות של שבתורו תלוי בגודל הכניסות של ו-.
קיימות גרסאות של הצופן שמשפרות את המצב.
Micciancio הציע להחליף את המפתח הציבורי במפתח הציבורי המבוסס על הצורה הנורמלית של הרמיט (HNF) של שהוא יותר קטן.
שיפור נוסף הוא במקום להטמיע את המסר בנקודה בסריג אפשר להטמיעו בווקטור השגיאה וכן אם עובדים עם מקבילון במקום עם המטריצה מקורית הטקסט המוצפן יהיה קטן משמעותית.
ההתקפות האפשריות נגד מערכת GGH הם:
ניחוש המפתח הפרטי מתוך המפתח הציבורי .
לצורך כך אפשר להשתמש באלגוריתם LLL על המפתח הציבורי.
אם האלגוריתם מצליח מתקבלת המטריצה שיכול להיות שתהיה טובה מספיק כדי לפתור את בעיית הווקטור הקצר ואז לשבור את המערכת.
כדי למנוע התקפה כזו חובה לבחור בסיס מספיק גדול כך ששימוש באלגוריתם LLL לא יהיה יעיל.
ניסיון לנחש מידע על הטקסט המקורי לאור העובדה שווקטור השגיאה קטן.
אם כאשר הוא וקטור השגיאה אם מקדמים קטנים, אפשר בהתקפת כוח גס לנסות את כל האפשרויות של .
לצורך ההתקפה אפשר תחילה לחשב את ואז לבדוק עבור כל עמודה אם הנורמה קטנה תמיד.
אם כן יש סבירות שהעמודה מייצגת את המקדם המתאים ב-.
כדי למנוע התקפה זו סכימת ההמרה של המסר לנקודה בסריג חייבת להיות בטוחה או שאפשר לרפד את המסר בסכימת ריפוד תחילה.
ניסיון לפתור את בעיית הווקטור הקרוב ביותר בעזרת באמצעות אלגוריתם ידוע כמו הטכניקה של בבאי.
הבעיה כאמור קשה כל עוד הפרמטרים מבטיחים שהסריג אינו מכיל תבנית כלשהי המקלה על פתרון וכן שהוא מספיק גדול.
ב-1999 חוקרים מצאו בעיות מהותיות בסכמה המקורית שהוצעה על ידי גולדרייך גולדווסר והלוי, שנראה היה שלא ניתן לפתור אותן.
בגרסה המשופרת נראה שהבעיות תוקנו.
אולם פותחו חלופות מתקדמות יותר כמו גרסאות של NTRU שגם יותר בטוחות וגם מציעות ביצועים אופטימליים ומהוות מתחרים ראויים לאלגוריתמים התקניים כמו RSA ודיפי הלמן.
האטרקטיביות של שיטה זו ונגזרותיה, שמוצאת היום עניין רב מצד האקדמיה, היא השערת העמידות נגד קריפטואנליזה קוונטית.
להערכת מומחים שיטות מפתח ציבורי כמו RSA ודיפי הלמן עומדות לצאת משימוש כאשר מחשבים קוונטיים כלליים בקנה מידה גדול יהיו זמינים.
וההערכות הן שמדובר על סדר גודל של כחמש-עשרה שנה.
מסיבה זו האקדמיה נמצאת בחיפוש נמרץ אחר שיטות מפתח ציבורי שתהיינה עמידות נוכח האיום הממשמש ובא.
הוכח שכדי ש-GGH תהיה בטוחה נגד קריפטואנליזה עם אלגוריתם LLL אורך המפתחות צריך להיות עצום, מסיבה זו האלגוריתם אינו מתאים לשימוש מעשי בקנה מידה מסחרי.
יהי סריג אשר הבסיס שלו הוא המטריצה
אם המסר הוא הווקטור וכן וקטור השגיאה כלומר .
אם מעגלים את התוצאה ל- אפשר לחלץ את המסר .
GJ 1061 (נקרא גם LHS 1565 או LFT 295) הוא ננס אדום הנמצא במרחק של כ-12 שנות אור ממערכת השמש בקבוצת הכוכבים שעון מטוטלת.
זהו אחד הכוכבים הקרובים לכדור הארץ אך כמו כל שאר הננסים האדומים, גם את GJ 1061 לא ניתן לראות ללא ציוד עזר, שכן בהירות נראיתו היא מדרגה 13, נמוכה בהרבה מסף הראייה האנושי.
ניתן לראותו רק באמצעות טלסקופ, כ-7.25 מעלות ממערב-דרום-מערב לכוכב α בשעון מטוטלת.
הכוכב מוזכר לראשונה בקטלוג של כוכבים עם תנועה עצמית גבוהה שפרסם האסטרונום ההולנדי וילם יקוב לויטן בשנת 1942 תחת הציון L 372-58. בגרסאות מאוחרות יותר של קטלוג הכוכבים בעלי תנועה עצמית של מעל חצי שניית קשת בשנה קיבל הכוכב גם את הציונים LFT 295 (1955) ו-LHS 1565 (1976).
בשנת 1979 הוא הוכנס לקטלוג גליזה - יארייס אף על פי שמרחקו לא היה ידוע בוודאות.
בשנת 1997 על ידי צוות בראשות טוד הנרי נמדד המרחק אליו והתברר שהוא כ-12 שנות אור, מה שהפך אותו לכוכב ה-20 הכי קרוב למערכת השמש (לא כולל ננסים חומים שאינם חלק ממערכת הכוללת כוכבים המתיכים מימן).
GJ 1061 הוא ננס אדום מסוג ספקטרלי M5.5 V.
רדיוסו מוערך ב-0.18 רדיוס שמש, מסתו מוערכת במעט יותר מעשירית מסת שמש ועוצמת הארתו היא כ-67 מיליוניות מעוצמת ההארה של השמש באור נראה, אך בגלל טמפרטורת פניו הנמוכה, כ-2,800 קלווין, רוב קרינתו היא בתחום התת-אדום.
תצפיות לאורך זמן מראות ש-GJ 1061 הוא כוכב יציב יחסית עם פעילות נמוכה בכרומוספירה שלו, עובדה שתואמת את מהירות הסיבוב הנמוכה שלו שמוערכת בפחות מ-5 קילומטר לשנייה.
המרחק שבו כוכב לכת המקיף את GJ 1061 יכול להכיל מים נוזליים הוא בין 0.031 ל-0.066 יחידה אסטרונומית, אבל לא ידוע על כוכבי לכת כלשהם המקיפים את GJ 1061. לכוכב תנועה עצמית של 0.83 שניות קשת בשנה.
הכוכב הקרוב ביותר ל-GJ 1061 הוא הננס האדום כוכב קפטיין שנמצא במרחק של כ-3.7 שנות אור ממנו אך למרות הקרבה הוא עמום מכדי שעין אנושית תוכל להבחין בו ממרחק זה.
במרחק של כ-7 שנות אור נמצא ε בארידנוס שממרחק זה יראה עם בהירות מדרגה 2.8, בהיר בהרבה מכפי שהוא נראה מכדור הארץ ובמרחק דומה נמצא הכוכב הכפול גליזה 65, אך בשל עמימותו לא ניתן יהיה לצפות בו ללא ציוד עזר.
במרחק של כ-7.6 שנות אור מ-GJ 1061 נמצא τ בלווייתן שממרחק זה יהיה קל לצפייה עם בהירות מדרגה 2.5 לעומת 3.5 כפי שהוא נראה מכדור הארץ.
הכוכב הבהיר ביותר בשמים של GJ 1061 יהיה סיריוס שממרחק של פחות מ-9 שנות אור יהיה עם דרגת בהירות דומה לזו שנראית מכדור הארץ, 1.4-.
השמש תראה משם ככוכב חסר יחוד עם דרגת בהירות 2.66.
חלבון פיברילרי חומצי של תאי גליה (Glial fibrillary acidic protein ובקיצור GFAP) הוא חלבון המשתייך למשפחת סיבי הביניים (IF) ומבוטא במספר סוגי תאים במערכת העצבים המרכזית, בהם אסטרוציטים ותאים אפנדימליים.
בנוסף נמצא כי GFAP מתבטא בפיברובלסטים גלומרוליים בכליות שנלקחו מחולדות, בתאי ליידיג באשכים הן באוגרים והן בבני אדם, בקרטינוציטים הומניים, בקונדרוציטים ובאוסטיאוציטים הומניים ובתאים דמויי כוכב (stellate cells) בלבלב ובכבד אצל חולדות.
החלבון מקודד על ידי גן GFAP בבני אדם.
החלבון תואר לראשונה בשנת 1971, ומשתייך לסיבי ביניים מסוג III, הכוללים בין היתר גם את וימנטין, דסמין ופריפרין המעורבים בפעילות ובמבנה של שלד התא.
הוא מתורגם מאזור בגודל של 10 Kbp הממוקם בכרומוזום 17 באתר 17q21 (כרומוזום 11 אצל מכרסמים).
הגן שמור, ומצוי בעותק אחד בגנום של בני אדם ושל חולדות, ממנו נוצר האיזופורם העיקרי α-GFAP (ועוד 7 איזופורמים נוספים) הזהה ב-91% בין בני אדם ומכרסמים ברמת חומצות האמינו.
סיבי הביניים מסוג III מורכבים מ-3 דומיינים: ראש, מוט (rod) וזנב.
רצף הדנ"א המקודד למוט (rod) משתנה בין האיזופורמים השונים של GFAP, אך מבנה החלבון בכל הצורות שמור מאוד.
הדומיין של ה-rod מתלפף על דומיין rod אחר ליצור דימר, כאשר הקצה האמיני של הסיב הראשון והקצה הקרבוקסילי של הסיב השני צמודים אחד לשני.
סיבי ביניים מסוג III, כמו ה-GFAP, יכולים ליצור הן הומודימר והן הטרודימר, כאשר ה-GFAP מסוגל להתפלמר גם עם סיבי ביניים אחרים מסוג III וגן עם נוירופילמנטים.
יש לציין כי ה-GFAP איננו מסוגל להיקשר לקרטינים (סיבי ביניים מסוג I ו-II), ועל כן בתאים בהם מבוטאים חלבונים מ-2 הסוגים - נוצרים 2 רשתות סיבי ביניים נפרדות.
על מנת ליצור רשתות, הדימרים של ה-GFAP יוצרים טטרמרים, המהווים את תת-היחידות הבסיסיות של סיבי הביניים.
כיוון שהדומיין של ה-rod לבדו אינו מסוגל ליצור טטרמרים אלו in vitro, הדומיינים של הראש ושל הזנה הם הכרחיים ליצירת הסיבים.
לדומיינים אלו שונות גדולה יותר מבחינת רצפי הדנ"א, מאשר לדומיין ה-rod.
על אף השונות הגדולה הזו, נמצא כי בדומיין הראש קיימים 2 שיירי ארגינין ושייר ארומטי אחד שמורים, החיוניים ליצירת טטרמרים תקינים.
הרגולציה הכללית להגנה על מידע (GDPR - General Data Protection Regulation) (להלן: "הרגולציה") היא רגולציה של האיחוד האירופי, באמצעות הפרלמנט האירופי, מועצת האיחוד האירופי והנציבות האירופית, שנועדה להגן על מידע אישי של אנשים - שנקראים ברגולציה בשם "נושאי המידע" ("Data Subjects").
הרגולציה מסדירה כללים בנוגע לאיסוף, עיבוד, שמירה והעברה של נתונים אישיים של אנשים פרטיים וקובעת כללים לשמירה על הפרטיות.
לרגולציה יש תחולה ישירה בכל מדינות האיחוד.
הרגולציה נועדה בעיקר לאפשר לכל תושב באיחוד האירופי שליטה מרבית על הפרטים שנשמרו אודותיו בחברות פרטיות, ציבוריות וגופים עסקיים וממשלתיים, וזאת באמצעות החלת כללים משפטיים בני אכיפה על אותם גופים.
הרגולציה התקבלה ב-27 באפריל 2016, פורסמה ברשומות הרשמיות של האיחוד האירופי, ונכנסה לתוקף ביום 25 במאי 2018. הרגולציה אינה דורשת ממדינות האיחוד לחוקק חקיקה ספציפית נוספת, שכן היא חלה באופן ישיר ומחייב על המדינות החברות.
הרגולציה החליפה את הדירקטיבה האירופאית בנוגע להגנה על נתונים (צו 95/46/EC) שנחקקה בשנת 1995, והייתה מיושנת ולא מותאמת לעידן הנוכחי.
הרגולציה חלה על כל ארגון וכל אדם גם אם אינם פועלים בטריטוריה של האיחוד האירופי, ובלבד שהם מעבדים נתונים של נושאי מידע בטריטוריה של האיחוד האירופי.
חלים איסורים ומגבלות על העברת מידע אל מחוץ לטריטוריית האיחוד, בשל החשש להפרות שעלולות להתרחש באזורים בעולם בהם הפרטיות אינה מוגנת כראוי.
אי ציות להוראות עלול לגרור אזהרות, ביקורות תקופתיות וקנסות חמורים המגיעים לכדי 4% מהמחזור השנתי העולמי של הגוף המפר או קנס בשיעור של 20 מיליון יורו.
יישום הרגולציה, אשר החל כבר בשנת 2017, גרר ביקורת רבה מצד גורמים פרטיים ומסחריים.
נטען כי יישום הכללים מחייב משאבים נרחבים, הוצאות כספיות משמעותיות, מינוי בעלי תפקידים כגון מומחים וקציני אבטחת מידע, פיקוח משפטי ועסקי רחב היקף וכדומה.
בנוסף, נטען כי הניסוח של כללים מסוימים מעורפל, אינו אחיד ואינו מתואם תמיד עם החקיקה המקומית במדינות האיחוד, וכי הכללים לא לקחו בחשבון באופן מלא ומקיף שיקולים כגון אחסון בענן, ביג דאטה וכדומה.
לצורך נגישות ונוחות, מתפרסמת הרגולציה בכל 24 השפות המדוברות באיחוד האירופי, ובפורמט של HTML, PDF וכן כפי שפורסמה בעיתון הרשמי של האיחוד האירופי.
הרגולציה בנויה משני חלקים עיקריים:
החלק הראשון שנקרא פתיח (Recital) כולל 173 סעיפי הסבר אודות הרגולציה, כולל דוגמאות והמחשה של הסעיפים השונים.
החלק השני כולל את הוראות הרגולציה עצמה: 99 פרקים (Articles).
בפתיח לרגולציה, בסעיף 1 נקבעת ההצהרה הבאה:
"ההגנה על אנשים טבעיים בהקשר לעיבוד מידע אישי היא זכות יסוד [...] לכל אחד יש זכות להגנה על מידע אישי הנוגע לו או לה"
"העיקרון והכללים לגבי הגנה על אנשים פרטיים בכל הנוגע לעיבוד מידע אישי שלהם, תהא אזרחותם ותושבותם אשר תהא, חייבים לכבד את הזכויות והחירויות הבסיסיות שלהם, ובעיקר את הזכות להגנה על מידע אישי.
רגולציה זו נועדה לתרום להשגת חופש, ביטחון וצדק, ולהביא לכדי איחוד כלכלי, תוך התקדמות כלכלית וחברתית, לחיזוק וליכוד הכלכלות בתוך השוק הפנימי ולדאוג לרווחתם (well being) של אנשים פרטיים."
על פי האיחוד האירופי, הרגולציה מבוססת על שלושה עקרונות מנחים:
עיבוד הגון וחוקי של המידע האישי.
מגבלה על מטרות עיבוד המידע האישי.
מינימליזציה ושימור של המידע האישי.
בכלל זאת, נקבע כי עוד טרם עיבוד המידע, חייבים נושאי המידע להיות מודעים לכך שנעשה עיבוד וכן מהן מטרותיו.
הרגולציה חלה על כל הגורם השולט בנתונים (Controller) וקובעת את מטרות איסוף המידע וכן חלה על כל גורם המעבד את הנתונים (Processor).
הרגולציה חלה, כאמור, גם אם מקום מושבם מחוץ לאיחוד האירופי, אולם הם עוסקים באיסוף מידע אישי אודות נושאי מידע באיחוד האירופי ומעבדים אותו.
על בקר הנתונים קיימות חובות מוגברות.
"מידע אישי" מוגדר בפרק 1 ככל מידע אשר על פיו מזוהה או ניתן לזיהוי אדם מסוים.
המידע עשוי לכלול כמעט כל פרט, החל משם האדם, כתובתו, כתובת הדואר האלקטרוני, פרטי חשבון הבנק שלו, פוסטים ברשתות חברתיות, מידע רפואי, או כתובת IP של מחשבו.
"נשוא המידע" (Data Subject) הוא האדם שעל אודותיו נאסף המידע.
הרגולציה אינה חלה על עיבוד של נתונים בנוגע לתאגידים וכן אינה חלה על נתונים אישיים במקרים של הגנה על הביטחון הלאומי או פעילות של אכיפת חוק פליליות במסגרת האיחוד האירופי.
כמו כן, אינה חלה במקרה של עיבוד נתונים על ידי אנשים פרטיים לצרכים ביתיים ושימושים אישיים וכן אינה חלה על מידע בנוגע לאנשים שנפטרו.
הרגולציה מהווה סט אחד ובלעדי החל על כל המדינות החברות באיחוד האירופי.
בהתאם להוראות פרק 51, חייבת כל מדינה חברה להקים רשות מפקחת עצמאית (Supervising Authority =SA) שתפקידה לפקח ולחקור תלונות וכן להטיל עיצומים מנהליים בגין הפרות.
רשויות הפיקוח במדינות השונות חייבות לשתף פעולה עם רשויות במדינות אחרות, להעניק סיוע הדדי, ולארגן פעולות משותפות כלפי גורמים מסחריים הפועלים במסגרתן.
במקרה של חברה מסחרית הפועלת במספר מדינות, הרשות המפקחת לגביה תהיה במדינה בה מצוי מרכז פעילותה של החברה המסחרית, כגון במקום בו נערך עיבוד הנתונים.
הרשות המפקחת באותה מדינה לגבי אותה חברה תשמש כ-"one stop shop" ותפקח על כל פעילות עיבוד הנתונים אשר מתבצעת בכל רחבי האיחוד האירופי.
הלשכה האירופאית המרכזית להגנה על הפרטיות (EDPB) תתאם בין הרשויות השונות.
כאמור, הרגולציה נועדה להגן על כל אדם לגביו נאסף מידע ומגדירה מספר זכויות:
הזכות לשקיפות אודות המידע שנאסף לגביהם ומטרות עיבודו.
הזכות לקבל מידע לגבי העברת המידע שלהם לצד שלישי.
הזכות לדעת מהו המידע השמור אודותיהם.
הזכות לתקן את המידע השמור אודותיהם ולמוחקו ("הזכות להישכח").
הזכות להגביל את העיבוד של המידע אודותיהם.
הזכות לנייד את המידע שלהם לגורם אחר.
הזכות להתנגד לעיבוד המידע ויצירת פרופיל.
כאשר בקר נתונים או גורם מעבד אוספים מידע אישי אודות נושאי מידע, חלות עליהם חובות מכוח הרגולציה.
כך למשל, חלה חובה לדווח לנושא המידע בכל פעם שנאסף מידע אישי אודותיו, שהמידע אודותיו נשמר, מה מטרות שמירת המידע ומהו הבסיס החוקי לכך.
כמו כן, יש למסור לנושא המידע פרטים ליצירת קשר, וכן לעדכן אותו בדבר פרטי קצין אבטחת המידע (DPO), אם מונה, ולידע אותו במקרה שהמידע האישי מועבר לגורם שלישי.
והוא נדרש להיות הבקר הראשי אשר מחויב לשמור בצורה המתאימה ולעבד את הנתונים הפנימיים של הארגון כדי לוודא מעקב ואכיפה פנימית שהארגון מחויב לבצע בעצמו כדי לעמוד בתקנות.
"הזכות להישכח" [שגם מכונה הזכות להימחק, "the right to be erased"] מעוגנת בפרק 17 לרגולציה, וקובעת כי לנושא המידע יש את הזכות לבקש מחיקה של הנתונים האישיים הקשורים אליו ללא דיחוי.